Heid Leganger-Krogstad

Heid Leganger-Krogstad (født 1950) er en norsk religionspedagog. Hun er professor emeriti i religionspedagogikk med vekt på kirkelig undervisning ved MF vitenskapelig høyskole i Oslo. Leganger-Krogstad er spesialist på religion i det flerreligøse samfunnet, didaktikk til KRLE-faget og på trosopplæring i Den norske kirke.

Leganger-Krogstad tok Studentlinjen i realfag ved Oslo lærerhøgskole i 1972, kristendomskunnskap grunnfag ved NLA i Bergen i 1973 og tok hovedfag i Kristendomskunnskap ved MF i Oslo i 1984. Hun har pedagogikkstudier fra Universitetet i Tromsø i 1989, og hun var NFR-stipendiat i 1993–1996. Leganger-Krogstad disputerte i 2009 med avhandlingen The Religious Dimension in Intercultural Education. A Contribution to a Contextual Understanding. Hun fikk opprykk til professor i 2011.

Hun har vært grunnskolelærer i Frogn kommune i perioden 1975–1977 og i Oslo kommune 1977–1980, timelærer i videregående skole i Alta fra 1984–1986. Hun har vært tilsatt ved Alta lærerhøgskole/Finnmark Distriktshøgskole/Høgskolen i Finnmark i perioden 1980–1996. Hun utdannet allmennlærere, menighetssekretærer gjennom det toårige Kristendoms- og menighetsstudiet. Hun underviste i NT og religionspedagogikk. Hun deltok i forskningsprosjektet Regional Religiøsitet som del av Norges forskningsråds program for Kultur- og tradisjonsformidlende forskning (KULT) under ledelse av professor Tore Meistad ved Høgskolen i Finnmark.

Leganger-Krogstad var amanuensis/førsteamanuensis ved Institutt for lærerutdanning og skoleutvikling (ILS) ved Utdanningsvitenskapelig fakultet ved Universitetet i Oslo fra 1996 til 2005 før hun ble tilsatt på MF. Hun var programleder for Master i kirkelig undervisning (kateket-utdanningen). Hun har deltatt og deltar i forskning på Trosopplæringsreformen: ETOR,http://etor.no i prosjektet Kartlegging av tilsatte i undervisning i Den norske kirke og leder aksjonslæringsprosjektet Tidslinjen – Den store fortelling i Bibelen.https://www.haugenbok.no/Generell-litteratur/Kristendom/Tidslilnjen-laererveiledning/I9788254312797 

 Bibliografi 
Læstadianske oppdragelsesidealer og skolekonflikten i Alta. Foreldrenes ønsker for opplæring og oppdragelse (HiF-forskning, 1995)
Sammen med Geir Afdal og Elisabet Haakedal har hun utgitt boken Tro, livstolkning og tradisjon. Innføring i kontekstuell didaktikk Tano/Universitetsforlaget (1997/2003/2006)

The Religious Dimension in Intercultural Education. A Contribution to a Contextual Understanding LIT (2011)

Sammen med Randi Langkaas m.fl. har hun skrevet Lærerveiledning til Konfirmantbibelen Verbum (2015).


 Referanser 

 Eksterne lenker 


 http://www.mf.no/kompetanse/person/3378 

Kategori:Norske religionspedagoger
Kategori:Professorer ved Menighetsfakultetet
Kategori:Fødsler i 1950